SPRC เข้าซื้อปั๊มน้ำมัน CALTEX 5,500 ล้านบาท
SPRC เข้าซื้อปั๊มน้ำมัน CALTEX 5,500 ล้านบาท 
31 ม.ค. 2566

SPRC เข้าซื้อปั๊มน้ำมัน CALTEX 5,500 ล้านบาท
เมื่อไม่กี่ชั่วโมงที่ผ่านมา บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ได้รับการอนุมัติจากผู้ถือหุ้น เพื่อเข้าซื้อธุรกิจปั๊มน้ำมัน CALTEX จากบริษัท เชฟรอน (ไทย) จำกัด
โดยมูลค่าการเข้าซื้อกิจการ อ้างอิงตามที่ SPRC ได้แจ้งต่อตลาดหลักทรัพย์ปลายปีที่แล้ว 5,562.5 ล้านบาท
ซึ่งนอกจาก SPRC จะได้ปั๊มน้ำมันกว่า 427 แห่งทั่วประเทศไทยแล้ว ก็จะรวมไปถึงสัดส่วนการถือหุ้นใน
- 9.91% บริษัท ท่อส่งปิโตรเลียมไทย จำกัด 
- 2.51% บริษัท บริการเชื้อเพลิงการบินกรุงเทพ จำกัด (มหาชน) หรือ BAFS
และยังรวมไปถึงที่ดิน คลังน้ำมันเชื้อเพลิงด้วย
แล้ว SPRC ทำธุรกิจอะไร ?
SPRC ทำธุรกิจโรงกลั่นน้ำมัน โดยมีผลิตภัณฑ์ก็เช่น ก๊าซปิโตรเลียมเหลว น้ำมันเบนซินที่เราเติมกัน น้ำมันสำหรับเครื่องบิน และก็ยังมีผลิตภัณฑ์กลุ่มปิโตรเคมีด้วย
หากเรามาดูผลประกอบการของ SPRC 9 เดือน ปีที่แล้ว
รายได้ 2 แสนล้านบาท 
กำไร 9 พันล้านบาท
และมูลค่าบริษัทราว 5 หมื่นล้านบาท
ทั้งนี้ ก็ต้องบอกว่าทั้ง SPRC และปั๊มน้ำมัน CALTEX มีเจ้าของเดียวกัน นั่นก็คือ เชฟรอน
ดีลนี้ ก็อาจมองได้ว่าเป็นการปรับโครงสร้างให้ธุรกิจโรงกลั่น และธุรกิจจัดจำหน่ายเข้ามาอยู่ภายใต้การบริหารในบริษัทเดียวกัน
โดย SPRC ก็คาดการณ์ว่าการควบรวมจะแล้วเสร็จภายในช่วงไตรมาสแรกของปี 2567 หรืออีก 1 ปีต่อจากนี้
เท่ากับว่าอีกไม่นาน เราจะมีหุ้นเจ้าของแบรนด์สถานีน้ำมันแทบจะครบทุกรายในตลาดหุ้นไทยแล้ว ขาดก็เพียงแค่ปั๊ม SHELL
ปตท. ก็คือ OR
บางจาก และ ESSO ก็คือ BCP
PT ก็คือ PTG
SUSCO ก็คือ SUSCO
และปีหน้า เราก็จะมี CALTEX ภายใต้หุ้น SPRC อีกตัว..